Den Vest-Sjællandske Avis, 1831-03-04
Hertugen af Modena er den 14de afreist fra Mantug til Vicenza, efterat han havde udstædet en Protest imod de Revolutionaire og opfordret sine troe Undersaatter til at forene sig med ham. – J Kirkestaten udbrød Opstanden i Ancona den 8de Februar, det mislykkedes imidlertid Oprørerne at bestorme Hovedvagten og trænge ind i Gouverneurens Bolig; men, siger man, der skal herske en dump Giæring i hele Kirkestaten, indtil Grændserne af Neapel. I Rom begyndte Urolighederne den 11te, en Forsamling af Carbonaris blev paa Pladsen Colonna adsplittet med Geværild, man greb 5 af Oprørerne, og indtil den 15de var den offentlige Rolighed ikke bleven forstyrret. Man havde i Rom forøget Antallet af Borgergarden, som bestod af 2000 Mand, med 1400. Carnavallet var afbrudt. Alle Fester vare forbudte; man havde et vaagent Øie med alle Udlændinger, man tænkte allene paa at beskytte Staden, imod udvortes Fiender; thi indvortes var den rolig. Paven har udstædet et Publicandum til sine Undersaatter i en meget religiøs og formanende Tone, og hvori han lover Naade og Mildhed, naar Undersaatterne ville vende tilbage til Lydighed. Det hedder nu, at den Østerrigske Gen. Friherre Geppert har faaet Ordre til at rykke ind i Modena, da Hertugen har anmodet derom, at Greve von Bentheim skal med 14 Batailloner rykke ind i Kirkestaten naar Paven forlanger det, og at Gen. Valmoden skal med et Observations Corps paa 30,000 Mand besætte Grændserne af Piemont Men det hedder ogsaa at de allervigtigste Begivenheder ere passerede i dette Land, at Kongen af Sardinien havde erfaret at der herskede den største Misfornøielse og Giæring iblandt Folket; at en fornuftig Minister havde raadet ham at afskedige den Østerrigske GePaulucci som Generalissimus, at udnævne Prinsen af Carignan, som er det nye Franske System hen i ven i hans Sted dertil og tillige til sin Thronarving og at love Folket en Constitution. Det hedder nu, at Prinsen har i Kongens Navn afsluttet en Convention med Frankerige, ifølge hvilken de Sardinske Stater skulde erklæres for neutrale, i Tilfælde af en Krig. Ved disse til rette Tid trufne Foranstaltninger er den truende Storm bleven af vendet og skrækkelige Ulykker forebyggede. Men neppe var denne Begivenhed bleven bekiendtgjort førend Lombardiet kom i den største Bevægelse, Tropperne marscherede i Tilmarscher til Po. forhøiede Accorter bleve afsluttede med Krudtfabrikanterne, Courere bleve afsendte i alle Retninger, flere Regimenter som stode i det indre af Østerrige fik Ordre til at marschere til Jtalien, og kort sagt, saadanne Tilberedelser ere trufne, at man ikke kan tvivle paa krigeriske Foretagender. Disse Uroeligheder have bevæget Erkehertuginde Marie Lovise og Hertugen af Modena til at afreise til Vien, hvor den sidste ankom den 20de Februar Jfølge de nyeste Efterretninger fra London, havde Krigsrygterne taget der meget til i de sidste Dage. At man troer paa Krig kan sees af at det er vanskeligt at faae Skibe assurerede for Seillads i fierne Egne. De consoliderede Fonds vere faldne betydeligt og stode paa 78 3/4. – J Bremen har man faaet Efterretninger fra Nyevork af 24de Januar fra paalidelige Mænd, som melde: at de Franske Øer Guadeloupe og Martiniqve ere i fuld Opstand.